A Bizottság 94/2/EK irányelve

(1994. január 21.)

a 92/75/EGK tanácsi irányelvnek a háztartási hűtőszekrények, fagyasztók és ezek kombinációi energiafogyasztásának címkézése tekintetében történő végrehajtásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre;

tekintettel a háztartási készülékek energia- és egyéb erőforrás-fogyasztásának címkézéssel és szabványos termékismertetővel történő feltüntetéséről szóló, 1992. szeptember 22-i 92/75/EGK tanácsi irányelvre [1] és különösen annak 9. és 12. cikkeire,

mivel a 92/75/EGK irányelvnek megfelelően a Bizottságnak el kell fogadnia a háztartási készülékekről, köztük a háztartási hűtőszekrényekről, fagyasztókról és ezek kombinációiról szóló végrehajtási irányelvet;

mivel a háztartási hűtőszekrények és fagyasztók villamosenergia-fogyasztása a Közösség energiaszükségletének jelentős részét képezi; mivel a készülékek energiafogyasztásának csökkentése jelentős megtakarítást eredményezne;

mivel a CEN (Európai Szabványügyi Bizottság) EN 153 szabványa meghatároz egy módszert a háztartási hűtőszekrények, fagyasztók és ezek kombinációi energiafogyasztásának a mérésére;

mivel a Közösségnek érdekében áll egy olyan nemzetközi szabványrendszer létrehozása, amely alkalmas a nemzetközi kereskedelem résztvevői által ténylegesen használt szabványok kialakítására, valamint megfelel a közösségi politika követelményeinek, a Közösség felkéri az európai szabványügyi szervezeteket a nemzetközi szabványügyi szervezetekkel történő együttműködés folytatására;

mivel az Európai Szabványügyi Bizottság és az Európai Elektrotechnikai Szabványügyi Bizottság (Cenelec) tekinthetők hatáskörrel rendelkező testületeknek a Bizottság és a két testület által 1984. november 13-án aláírt általános együttműködési iránymutatásoknak megfelelően harmonizált szabványok elfogadására; mivel ennek az irányelvnek az értelmében a harmonizált szabvány egy, a Bizottság megbízásából (mandátum), aCEN vagy Cenelec által elfogadott műszaki szabály (európai szabvány vagy harmonizációs dokumentum), a műszaki szabványok és szabályok terén a tájékoztatási eljárás megállapításáról szóló, legutóbb a 92/400/EK bizottsági határozattal [2] módosított 1983. március 28-i 83/189/EGK tanácsi irányelvnek [3] megfelelően és a fent említett általános iránymutatásokkal összhangban,

mivel az ezen irányelvben megállapított intézkedések összhangban vannak a 92/75/EGK irányelv 10. cikke alapján létrehozott bizottság véleményével,

ELFOGADTA EZT AZ IRÁNYELVET:

1. cikk

(1) Ezt az irányelvet a villamos hálózatról működtetett háztartási hűtőszekrényekre, mélyhűtőkre, fagyasztókra és ezek kombinációira kell alkalmazni. Az irányelv rendelkezései nem vonatkoznak az olyan készülékekre, amelyek egyéb energiaforrásról, különösen akkumulátorról, is működtethetők.

(2) Az ezen irányelv által megkövetelt adatok mérését az 1990 májusában megjelent EN 153 szabványnak vagy azoknak a harmonizált szabványoknak megfelelően kell elvégezni, melyek hivatkozási számait az Európai Közösségek Hivatalos Lapjában közzétették és amelyek vonatkozásában a tagállamok közzétették a harmonizált szabványokat átvevő nemzeti szabványok hivatkozási számait. A zajkibocsátásra vonatkozó méréseket, amennyiben lehetséges, a Tanács 86/594/EGK [4] irányelvével összhangban kell elvégezni.

(3) A (2) bekezdésben említett harmonizált szabványokat a Bizottság felhatalmazása alapján, a 83/189/EGK irányelvnek megfelelően kell kialakítani.

(4) A "kereskedő", "szállító", "adatlap" és "kiegészítő információk" fogalmakat a 92/75/EGK irányelv 1. cikk (4) bekezdésében foglaltaknak megfelelően kell alkalmazni.

2. cikk

(1) A 92/75/EGK irányelv 2. cikk (3) bekezdésében említett műszaki dokumentáció tartalmazza:

- a szállító nevét és címét,

- a készülék általános leírását, az egyedi azonosításhoz szükséges mértékben,

- információkat és rajzokat a típus legfontosabb tervezési jellemzőiről, különösen azon elemekről, amelyek számottevő hatással vannak energiafogyasztására,

- az 1. cikk (2) bekezdésében említett harmonizált szabványok alapján végzett vizsgálatok eredményeiről szóló jelentéseket,

- használati utasítást, ha van ilyen.

(2) Az ezen irányelv hatálya alá tartozó készülékeket a IV. mellékletben foglaltak szerint kategóriákba kell sorolni.

(3) A 92/75/EGK irányelv 2. cikkének (1) bekezdésében említett címkével kapcsolatos követelményeket ezen irányelv I. melléklete tartalmazza. A címkét a készülék külsején, elöl vagy felül, jól láthatóan és takarásmentesen kell elhelyezni.

(4) A 92/75/EGK irányelv 2. cikke (1) bekezdésének harmadik francia bekezdésében említett adatlappal kapcsolatos tartalmi és formai követelményeket az ezen irányelv II. melléklete tartalmazza.

(5) A 92/75/EGK irányelv 5. cikkében körülírt esetekben, és amikor az eladási, bérleti vagy részletvásárlási ajánlat nyomtatott kiadvány, például postai csomagküldő kereskedő katalógusa, akkor a nyomtatott kiadványnak tartalmaznia kell az ezen irányelv III. mellékletében szereplő összes információt.

(6) A készülék energiahatékonysági osztályát az V. mellékletnek megfelelően kell meghatározni.

3. cikk

A tagállamok meghozzák azokat az intézkedéseket, amelyek szükségesek ahhoz, hogy a területükön székhellyel rendelkező szállítók és kereskedők eleget tegyenek az irányelv szerinti kötelezettségeiknek.

4. cikk

(1) A tagállamok elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1994. december 31-ig megfeleljenek. Erről haladéktalanul tájékoztatják a Bizottságot. Ezeket a rendelkezéseket 1995. január 1-jétől alkalmazzák.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az irányelv által szabályozott területen fogadnak el.

5. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1994. január 21-én.

a Bizottság részéről

Abel Matutes

a Bizottság tagja

[1] HL L 297., 1992.10.13., 16. o.

[2] HL L 221., 1992.8.6., 55. o.

[3] HL L 109., 1983.4.26., 8. o.

[4] HL L 344., 1986.12.6., 24. o.

--------------------------------------------------

I. MELLÉKLET

A CÍMKE

A címke kialakítása

1. A címkének meg kell felelnie a következő ábrának:

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

A címkére vonatkozó megjegyzések

2. A címkén a következő információkat kell feltüntetni:

Megjegyzés:

I. Szállító neve vagy védjegye.

II. Szállító által megadott típusazonosító.

III. A készüléknek az V. mellékletnek megfelelően meghatározott energiahatékonysági osztálya. A besorolást jelölő betűt a megfelelő nyíl mellé kell helyezni.

IV. A közösségi ökocímke-odaítélési rendszer követelményeinek sérelme nélkül, ha egy készülék, a 880/92/EGK tanácsi rendelet [1] értelmében elnyerte a "közösségi ökocímkét", akkor az ökocímke jelét (a virágot) ezen a helyen fel lehet tüntetni. Az alábbiakban említett, "a hűtőszekrények és fagyasztók címketervezési útmutatója" elmagyarázza, hogyan lehet az ökocímke jelét feltüntetni a címkén.

V. Az energiafogyasztás az 1. cikk (2) bekezdése szerinti szabványnak megfelelően, de kWh/évben (azaz 24 óra x 365) kifejezve.

VI. Az olyan tárolóterek nettó térfogatának összege, amelyek nem rendelkeznek csillagjellel (vagyis az üzemi hőmérséklet nagyobb, mint –6 °C).

VII. A csillagjellel rendelkező mélyhűtőterek nettó térfogatának összege (vagyis az üzemi hőmérséklet kisebb, mint –6 °C).

VIII. A mélyhűtőterek csillagjelének száma, összhangban az 1. cikk (2) bekezdése szerinti szabványok alapján. Ha a tárolótér rendelkezik csillagjellel, ezt a helyet üresen kell hagyni.

IX. Amennyiben alkalmazható, a 86/594/EGK irányelvnek megfelelően mért zajkibocsátás.

NB:

A többi nyelven a fentieknek megfelelő kifejezéseket a VI. melléklet tartalmazza.

Nyomtatás

3. A címkére vonatkozó további előírások:

+++++ TIFF +++++

Alkalmazott színek:

CMYK: ciánkék, bíbor, sárga, fekete

Például: 07X0: 0 % ciánkék, 70 % bíbor, 100 % sárga, 0 % fekete

Nyilak:

- A: X0X0,

- B: 70X0,

- C: 30X0,

- D: 00X0,

- E: 03X0,

- F: 07X0,

- G: 0XX0.

Kontúrszín: X070

Minden szöveg fekete. A háttér fehér.

A teljes nyomtatási információt a "hűtőszekrények és fagyasztók címketervezési útmutatója" tartalmazza, melyet a következő címről lehet beszerezni:

The Secretary of the Committee on Energy Labelling and Standard Product Information for Household appliances

Directorate-General for the Energy DG XVII,

Commission of the European Communities,

200, rue de la Loi

B-1049 Brussels.

[1] HL L 99., 1992.4.11., 1. o.

--------------------------------------------------

II. MELLÉKLET

AZ ADATLAP

Az adatlap az alábbi információkat tartalmazza. Az azonos szállító által szállított több típusra vonatkozó információk táblázat formájában is megadhatók, ebben az esetben az információkat a következő, vagy a készülék leírásában rögzített sorrendben kell megadni:

1. Szállító neve vagy védjegye

2. Szállító által megadott típusazonosító

3. Készülékkategória, a következők szerint:

Kategória | Leírás az adatlapon |

1 | Hűtőszekrény alacsony hőmérsékletű tér nélkül |

2 | Hűtőszekrény pincehőmérsékletű térrel |

3 | Hűtőszekrény |

4 | Hűtőszekrény |

5 | Hűtőszekrény |

6 | Hűtőszekrény |

7 | Hűtő-fagyasztó kombináció |

8 | Fagyasztószekrény |

9 | Fagyasztóláda |

| A 10. kategóriába tartozó készülékek esetében a szállító alkalmazhatja a saját készüléktípus-leírását |

4. A készüléktípus V. melléklet szerint meghatározott energiahatékonysági osztályát a következőképpen kell megjeleníteni: "Energiahatékonysági osztály…, az A-tól (hatékonyabb) G-ig (kevésbé hatékony) terjedő skálán". A táblázat formájában történő adatmegjelenítés esetén ezt más módon is ki lehet fejezni, amennyiben egyértelmű marad, hogy a skála A-tól (hatékonyabb) G-ig (kevésbé hatékony) terjed.

5. Ahol az információt táblázatban tüntetik fel, és ahol a táblázatban felsorolt készülékek közül egyesek elnyerték a 880/92/EGK rendeletnek megfelelő "közösségi ökocímke díjat", ezt az információt itt lehet feltüntetni. Ebben az esetben a közösségi "ökocímke díj" felirat kerül a sor fejrovatába, és a bejegyzés az ökocímke (a virág) jele. Ez a rendelkezés nem sértheti a közösségi ökocímke-odaítélési rendszer követelményeit.

6. Energiafogyasztás az 1. cikk (2) bekezdése szerinti szabványnak megfelelően, de kWh/évben (azaz 24 óra x 365) kifejezve, a következő formában: "energiafogyasztás XYZ kWh/év, 24 órás szabványos vizsgálat alapján. A tényleges energiafogyasztás függ a készülék elhelyezésétől és használatának módjától".

7. A 8. és 9. kategória kivételével, a friss élelmiszerek tárolására szolgáló terek (5 °C) nettó tárolási térfogata, az 1. cikk (2) bekezdésében megnevezett szabványoknak megfelelően.

8. Az 1., 2. és 3. kategória kivételével, a fagyasztott élelmiszerek tárolására szolgáló terek nettó tárolási térfogata, az 1. cikk (2) bekezdésében megnevezett szabványoknak megfelelően. A 3. kategóriába tartozó készülékek esetében a "mélyhűtőrekesz" nettó térfogata.

7. és 8. A 2. és 10. kategóriába tartozó készülékek esetében minden egyes tér nettó térfogatát fel kell sorolni, az 1. cikk (2) bekezdésében megnevezett szabványoknak megfelelően.

9. A fagyasztott élelmiszerek tárolására szolgáló tér csillagjeleinek száma, ha van ilyen, az 1. cikk (2) bekezdésében megnevezett szabványoknak megfelelően.

10. A "jégmentes" megjegyzést itt lehet feltüntetni, ha a készülék megfelel az 1. cikk (2) bekezdésében megnevezett szabványokban meghatározott feltételeknek.

11. "Áramkimaradási biztonság Zh" megjelölés a "hőmérséklet-visszamelegedési idő" kifejezésére, az 1. cikk (2) bekezdésében megnevezett szabványoknak megfelelően.

12. "Fagyasztási teljesítmény" kg/24 órában, az 1. cikk (2) bekezdésében megnevezett szabványoknak megfelelően.

13. "Klímaosztály", az 1. cikk (2) bekezdésében megnevezett szabványoknak megfelelően. Ha a készülék a "mérsékelt" klímaosztályba tartozik, ezt a pontot ki lehet hagyni.

14. Amennyiben szükséges, a 86/594/EGK irányelvnek megfelelően mért zajkibocsátás.

Ha egy készülék egynél több hűtőteret és egynél több mélyhűtőteret tartalmaz, a 7., 8., 9., 10., 11., 12. és 13. pontot további sorokkal lehet bővíteni, hogy az e terekre vonatkozó információt is fel lehessen tüntetni. A terek megnevezésének és sorrendjének ebben az esetben is következetesnek kell maradnia. Ha egy tér tervezési hőmérséklete nincs összhangban a csillagjelöléses rendszerrel vagy hűtőtér szabvány szerinti hőmérsékletével (5 °C), akkor ezt a tervezési hőmérsékletet kell megadni.

A címke által tartalmazott információt meg lehet adni a címkéről készült színes vagy fekete-fehér másolat formájában. Ebben az esetben csak az adatlapon szereplő további információkat is meg kell adni.

Megjegyzés:

A többi nyelven a fentieknek megfelelő kifejezéseket a VI. melléklet tartalmazza.

--------------------------------------------------

III. MELLÉKLET

POSTAI CSOMAGKÜLDŐ KERESKEDÉS ÉS EGYÉB TÁVÉRTÉKESÍTÉSI FORMÁK

Az ezen irányelv 2. cikkének (5) bekezdésében említett postai csomagküldő kereskedők katalógusai és egyéb nyomtatott kiadványok a következő adatokat tartalmazzák, az alábbi sorrendben:

1. Energiahatékonysági osztály (II. melléklet 4. pont)

2. Energiafogyasztás (II. melléklet 6. pont)

3. Hűtőterek nettó térfogata (II. melléklet 7. pont)

4. Mélyhűtőterek nettó térfogata (II. melléklet 8. pont)

5. Csillagjelek száma (II. melléklet 9. pont)

6. Zajkibocsátás (II. melléklet 14. pont)

Ha a fentieken túl az adatlap egyéb adatai is szerepelnek, akkor azokat a II. melléklet szerinti formában, az adatlapon meghatározott sorrendben kell megadni.

A fenti információk nyomtatásakor használt betűk méretének és típusának olyannak kell lennie, hogy biztosítsa az információk olvashatóságát.

Megjegyzés:

A többi nyelven a fentieknek megfelelo kifejezéseket a VI. melléklet tartalmazza.

--------------------------------------------------

IV. MELLÉKLET

KATEGÓRIÁK

Az ezen irányelv által szabályozott készülékeket a következő "kategóriákba" kell sorolni:

1. Háztartási hűtőszekrények alacsony hőmérsékletű tér nélkül.

2. Háztartási hűtőszekrények, 5 °C és 10 °C hőmérsékletű terekkel.

3. Háztartási hűtőszekrények csillag nélküli alacsony hőmérsékletű terekkel.

4. Háztartási hűtőszekrények egycsillagos (*) alacsony hőmérsékletű terekkel.

5. Háztartási hűtőszekrények kétcsillagos (**) alacsony hőmérsékletű terekkel.

6. Háztartási hűtőszekrények háromcsillagos (***) alacsony hőmérsékletű terekkel.

7. Háztartási hűtő-fagyasztó kombináció négycsillagos *(***) alacsony hőmérsékletű terekkel.

8. Háztartási fagyasztószekrények.

9. Háztartási fagyasztóládák.

10. Háztartási hűtőszekrények és fagyasztók kettőnél több ajtóval, vagy egyéb, fent nem említett készülékek.

--------------------------------------------------

V. MELLÉKLET

ENERGIAHATÉKONYSÁGI OSZTÁLY

A készülék energiahatékonysági osztályát az 1. táblázatnak megfelelően kell meghatározni:

1. TÁBLÁZAT

Energiahatékonysági mutató: I | Energiahatékonysági osztály |

I < 55 | A |

55 ≤ I < 75 | B |

75 ≤ I < 90 | C |

90 ≤ I < 100 | D |

100 ≤ I < 110 | E |

110 ≤ I < 125 | F |

125 ≤ I | G |

Ahol:

"Energiahatékonysági mutató" (százalékban kifejezve) = készülék éves energiafogyasztása [1]/készülék szabványos éves energiafogyasztása

"Készülék szabványos éves energiafogyasztása" (kWh/év-ben kifejezve) = M x egyenértékű térfogat + N

és

"Egyenértékű térfogat" (literben kifejezve) = hűtőterek nettó térfogata + Ω x mélyhűtőterek térfogata.

Az M, N és Ω értékek a 2. táblázatból származnak.

2. TÁBLÁZAT

Hűtőszekrény-kategória | Ω | M | N |

1.Hűtőszekrény alacsony hőmérsékletű tér nélkül | – | 0,233 | 245 |

2.Hűtőszekrény pincehőmérsékletű térrel | 0,75 [2] | 0,233 | 245 |

3.Hűtőszekrény csillag nélkül | 1,25 | 0,233 | 245 |

4.Hűtőszekrény * | 1,55 | 0,643 | 191 |

5.Hűtőszekrény ** | 1,85 | 0,450 | 245 |

6.Hűtőszekrény *** | 2,15 | 0,657 | 235 |

7.Hűtő-fagyasztó készülék *(***) | [2] | 0,777 | 303 |

8.Fagyasztószekrény | 2,15 [3] | 0,472 | 286 |

9.Fagyasztóláda | 2,15 [3] | 0,446 | 181 |

10.Többajtós vagy egyéb készülékek | [4] | [5] | [5] |

3. TÁBLÁZAT

Leghidegebb tér hőmérséklete | Megfelelő kategória | M | N |

> –6 °C | 1/2/3 Hűtőszekrény alacsony hőmérsékletű tér nélkül, Hűtőszekrény pincehőmérsékletű térrel, csillag nélküli hűtőkészülék | 0,233 | 245 |

≤ –6 °C * | 4hűtőszekrény (*) | 0,643 | 191 |

≤ –12 °C ** | 5hűtőszekrény (**) | 0,450 | 245 |

≤ –18 °C *** | 6hűtőszekrény (***) | 0,657 | 235 |

≤ –18 °C *(***) fagyasztó teljesítménnyel | 7hűtő-fagyasztó kombináció *(***) | 0,777 | 303 |

[1] Az I. melléklet V. megjegyzésének megfelelően.

[2] Pincehőmérsékletű térrel rendelkező hűtőszekrény esetében az egyenértékű térfogat (literben kifejezve) = hűtőterek nettó térfogata + Ω x a pincehőmérsékletű tér (10 °C) nettó térfogata.

[3] A II. melléklet 10. pontjában meghatározott "jégmentes" készülékek esetén ezt az értéket meg kell szorozni egy átmeneti, 1,2-es tényezővel, így 2,58 értéket kapva. (Így figyelembe lehet venni a mérési módszer esetleges torzítását, mely nincs tekintettel a jégképződés elmaradására "jégmentes" készülékek esetén. A gyakorlati használat során a jégképződés megnöveli a "hagyományos" készülékek energiafelhasználását.)

[4] Az egyenértékű nettó térfogat (Ve) számítása:AV = ∑ 25−TC20 × VC × FCminden tárolótérre, aholTC az egyes terek tervezési hőmérséklete (°C-ban), Ve a tárolóterek nettó térfogata (literben) és FC olyan tényező, mely a "jégmentes" terek esetében 1,2-vel, minden egyéb tér esetében pedig 1-gyel egyenlő.

[5] Az ilyen készülékek esetében M és N értékét a legalacsonyabb hőmérsékletű tér hőmérséklete és csillagos minősítése határozza meg, a következők szerint:

--------------------------------------------------

VI. MELLÉKLET

A CÍMKÉN ÉS AZ ADATLAPON HASZNÁLATOS SZAKKIFEJEZÉSEK FORDÍTÁSA

A fent megadott angol nyelvű kifejezések megfelelői a többi közösségi nyelven a következők:

Megjegyzés | | | ES | DA | DE | EL | ΕΝ | FR | IT | NL | PT |

címke | adatlap | postai megrendelés |

1. melléklet | 2. melléklet | 3. melléklet |

+++++ TIFF +++++

| | | Energía | Energi | Energie | Ενέργεια | Energy | Énergie | Energia | Energie | Energia |

I | | | Fabricante | Mærke | Hersteller | Κατασκευαστής | Manufacturer | Fabricant | Costruttore | Fabrikant | Fabricante |

II | | | Modelο | Model | Modell | Μοντέλο | Model | Modèle | Modello | Model | Modelo |

+++++ TIFF +++++

| | | Más eficiente | Lavt forbrug | Niedriger Verbrauch | Αποδοτικό | More efficient | Économe | Bassi consumi | Efficiënt | Eficiente |

+++++ TIFF +++++

| | | Menos eficiente | Højt forbrug | Hoher Verbrauch | Μη αποδοτικό | Less efficient | Peu économe | Alti consumi | Inefficiënt | Ineficiente |

| 3 1. kategória | | Frigorífico sin compartimento de baja temperatura | Køleskab uden frostboks | Kühlgerät | Ψυγείο/αποθηκευτής τροφών | Larder fridge | Réfrigérateur sans compartiment à basse température | Frigorifero senza scomparti a bassa temperature | Koelkast zonder vriesvak | Frigorífico sem compartimento de baixa temperatura |

| 2. kategória | | Frigorífico -bodega | Køle-svaleskab | Gerät mit Kühlfach/Kellerfach | Ψυγείο/θάλαμος ταχείας ψύξεως | Refrigerator/chiller | Réfrigérateur avec compartiment de rafraîchissement | Frigorifero con scomparti cantina | Koel-kelderkast | Frigorífico-garrafeira |

| 3–6. kategória | | Frigorífico | Køleskab | Kühlgerät | Ψυγείο | Refrigerator | Réfrigérateur | Frigorifero | Koelkast met vriesvak | Frigorífico |

| 7. kategória | | Frigorífico -congelador | Køleskab/Fryser | Kühl-Gefrier-kombination | Ψυγείο/καταψύκτης | Fridge/freezer | Réfrigérateur/congélateur | Frigo/Congelatore | Koel-vrieskast | Frigorífico/congelador |

| 8. kategória | | Congelador vertical | Fryseskab | Gefrierschrank | Καταψύκτης κατακόρυφου τύπου | Upright freezer | Congélateur armoire | Congelatore verticale | Diepvrieskast | Congelador vertical |

| 9. kategória | | Congelador tipo arcón | Kummefryser | Gefriertruhe | Καταψύκτης οριζόντιου τύπου | Chest freezer | Congélateur coffre | Congelatore orizzontale | Diepvrieskist | Congelador horizontal (arca) |

| 5 | 1 | Clase de efi-ciencia energética… en una escala que abarca de A (mas eficiente) a G (menos eficiente) | Relativt energiforbrug… på skalaen A (lavt forbrug) til G (højt forbrug) | Energieeffizienz-klasse… auf einer Skala von A (niedriger Verbrauch) bis G (hoher Verbrauch) | Τάξη ενεργειακής απόδοσης… σε μια κλίμακα από το Α (αποδοτικό) έως το G (μη αποδοτικό) | Energy efficiency class… on a scale of A (more efficient) to G (less efficient) | Classement selon son efficacité énergétique… sur une échelle allant de A (économe) à G (peu conome) | Classe di efficienza energetica… su una scala da A (bassi consumi) a G (alti consumi) | Energie-efficiëntieklasse… op een schaal van A (efficiënt) tot G (inefficiënt) | Classe de eficiência energética… numa escala de A (eficiente) a G (ineficiente) |

V | 6 | 2 | Consumo de energía | Energiforbrug | Energieverbrauch | Χρήση ενέργειας | Energy consumption | Consommation d'énergie | Consumo di energia | Energieverbruik | Consumo de energia |

V | 6 | 2 | kWh/año | kWh/år | kWh/Jahr | kWh ανά έτος | kWh per year | kWh par an | kWh/anno | kWh per jaar | kWh/ano |

V | 6 | 2 | Sobre la base del resultado obtenido en 24 h en condiciones de ensayo normalizadas | På grundlag af tandardtest | Auf der Grundlage von Ergebnissen der Normprüfung über 24 h | Βάσει αποτελεσμάτων των πρότυπων δοκιμών επί 24ωρο | Based on standard test results for 24 h | Sur la base du résultat obtenu pour 24 h dans des conditions d'essai normalisées | In base ai risultati di prove standard per 24 ore | Gebaseerd op de resultaten van een standaardtest gedurende 24 uur | Com base nos resultados do ensaio normalizado de 24 h |

| 6 | 2 | El consume real depende de las condiciones de utilización del aparato y de su localización | Det faktiske energiforbrug afhænger af, hvorledes apparatet benyttes, og hvor det anbringes | Der tatsächliche Verbrauch hängt von der Nutzung und vom Standort des Geräts ab | Η πραγματική κατανάλωση εξαρτάται από τον τρόπο χρήσεως και το σημείο που είναι τοποθετημένη η συσκευή | Actual consumption will depend on how the appliance is used and where it is located | La consommation réelle dépend des conditions d'utilisation et de la localisation de l'appareil | II consumo effettivo dipende dal modo in cui l'apparecchio viene usato e dal posto in cui è situato | Werkelijk verbruik wordt bepaald door de wijze waarop het apparaat wordt gebruikt en de plaats waar het staat | O consumo real varia com as condições de utilização do aparelho e com a sua localização |

VII | 7 | 3 | Volumen alimentos frescos 1 | Rumfang af kølerum 1 | Nutzinhalt Kühlteil 1 | Νωπές τροφές σε λίτρα | Fresh food volume 1 | Capacité de denrées fraiches 1 | Scomparto alimenti freschi 1 | Inhoud koelruimte 1 | Volume de alimentos fescos l |

VIII | 8 | 4 | Volumen alimentos congelados 1 | Rumfang af frostrum 1 | Nutzinhalt Gefrierteil 1 | Κατεψυγμένες τροφές σε λίτρα | Frozen food volume 1 | Capacité de denrées congelées 1 | Scomparto alimenti congelati 1 | Inhoud vriesruimte 1 | Volume de alimentos congelados 1 |

| 10 | | Sin escarcha | Frostfri | No frost | Αυτόματη απόψυξη | No frost | Froid ventilé | Tipo ventilato (Frost free) | Zelfontdooiend | Frio ventilado |

| 11 | | Autonomía…h | Sikkerhed ved strømafbrydelse… t | Lagerzeit bei Störung… h | Αυτονομία σε ώρες | Powercut safe… h | Autonomie de… h | Autonomia di conservazione senza energia elettrica… h | Conserveringsduur bij stroomuitval… uur | Autonomia…h |

| 12 | | Capacidad de congelación kg/24 h | Indfrysningskapacitet kg/24 h | Gefriervermögen kg/24 h | Ψυκτική ισχύς (Kg/24o)Qo) | Freezing capacity kg/24 h | Charge (en kg/24 h) | Potere di congelamento Kg/24 h | Vriesvermogen Kg/24 uur | Capacidade de congelação kg/24 horas |

| 13 | | | | subnormal | Κάτω της ηπίας | Sub-normal | | | | |

| 13 | | Templado | tempereret | normal | Ήπια | Temperate | Tempéré | Temperata | Gematigd | Temperada |

| 13 | | Subtropical | subtropisk | subtropisch | Υποτροπική | Subtropical | Subtropical | Subtropicale | Subtropisch | Subtropical |

| 13 | | Tropical | tropisk | tropisch | Τροπική | Tropical | Tropical | Tropicale | Tropisch | Tropical |

IX | 14 | 6 | Ruido [dB(A) re 1 pW] | Lydeffektniveau dB(A) (Støj) | Geräusch (dB(A) re 1 pW) | Θόρυβος (dB(A) ανά 1 pW) | Noise (dB(A) re 1 pW) | Bruit [dB(A) re 1 pW] | Rumore dB(A) relpW | Geluidsniveau dB(A) re 1 pW | Nível de ruído dB(A) re 1 pW |

+++++ TIFF +++++

| | | Ficha de información detallada en los folietos del producto | Brochurerne om produktet indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Μια κάρτα με πληροφοριακές λεπτομέρειες Περιλαμβάνεται στο φυλλάδιο | Further information is contained in product brochures | Une fiche d'information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha porme-norizada em folheto do produto |

+++++ TIFF +++++

| | | Norma EN 153 mayo 1990 | Standard: EN 153 af maj 1990 | Norm EN 153 Ausgabe Mai 1990 | Προδιαγραφές του ΕΝ 153 Μαίου 90 | Norm EN 153 May 1990 | Norme EN 153, mai 1990 | Norma EN 153 Maggio 1990 | Norm EN 153 mei 1990 | Norma EN 153, Maio de 1990 |

+++++ TIFF +++++

| | | Directive sobre etiquetado de refrigeradores 94/2/CE | Direktiv om energimærkning af kølemøbler 94/2/EF' | Kühlgeräte-Richtlinie 94/2/EG | Κοινοτική οδηγία προδια γραφών 94/2/ΕΚ για ψυγεία | Refrigerator Label Directive 94/2/EC | Directive 94/2/CE relative à l'étiquetage des réfrigérateurs | Direttiva 94/2/CE relativa all'etichettatura dei frigoriferi | Richtlijn Etikettering koelkasten 94/2/EG | Directiva 94/2/CE relativa à etiquetagem de aparelhos frigoríficos |

--------------------------------------------------